rejauldu/bengali-wikipedia huggingface dataset:
লুইস ক্যালহার্ন (ইংরেজি: Louis Calhern) নামে পরিচিত কার্ল হেনরি ভই (ইংরেজি: Carl Henry Vogt; ১৯শে ফেব্রুয়ারি ১৮৯৫ - ১২ই মে ১৯৫৬) ছিলেন একজন মার্কিন অভিনেতা।Obituary Variety, May 16, 1956. তিনি ৩০টির অধিক ব্রডওয়ে মঞ্চনাটক এবং ৭০টির অধিক চলচ্চিত্রে অভিনয় করেছেন। দ্য ম্যাগনিফিসেন্ট ইয়াঙ্কি চলচ্চিত্রে অলিভার ওয়েন্ডেল হোমস চরিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।  প্রারম্ভিক জীবন ক্যালহার্ন ১৮৯৫ সালের ১৯শে ফেব্রুয়ারি নিউ ইয়র্কের ব্রুকলিনে জন্মগ্রহণ করেন। তার জন্মনাম কার্ল হেনরি ভই। তার পিতা ইউজিন আডলফ ভই এবং মাতা হুবার্টিনা ফ্রিজ ভই। তারা দুজনেই জার্মান ছিলেন। ক্যালহার্নের এক বোন ছিল। তার পিতা ছিলেন একজন টোবাকো ডিলার।  ক্যালহার্ন যখন খুব ছোট তখন তার পরিবার নিউ ইয়র্ক ছেড়ে মিজুরির সেন্ট লুইসে চলে যান। একজন মঞ্চ ব্যবস্থাপক একটি মঞ্চ স্টক কোম্পানির সফরে বের হলে হাই স্কুলে ফুটবল খেলারত ক্যালহার্নকে চিহ্নিত করেন এবং বিট প্লেয়ার হিসেবে নিয়ে যায়। অপর একটি সূত্রে বলা হয়, গ্রেস জর্জ সেন্ট লুইস হাই স্কুলের ফুটবল দলকে একটি শেকসপিয়ারীয় মঞ্চনাটকে একটি অংশের জন্য নিয়ে যায়।  কর্মজীবন মঞ্চ প্রথম বিশ্বযুদ্ধ শুরুর অল্প কিছুদিন পূর্বে ক্যালহার্ন নিউ ইয়র্কে ফিরে গিয়ে অভিনয়কে কর্মজীবন হিসেবে বেছে নেওয়ার সিদ্ধান্ত নেন। তিনি প্রপ বয় ও বিট প্লেয়ার হিসেবে বিভিন্ন সফরকারী ও বারলেস্ক কোম্পানির হয়ে কাজ শুরু করেন। কোবরা মঞ্চনাটক দিয়ে তিনি একজন ম্যাটিনি আইডল হয়ে ওঠেন।  সামরিক প্রথম বিশ্বযুদ্ধ শুরু হলে তিনি মঞ্চ কর্মজীবনে বিরতি দেন এবং মার্কিন যুক্তরাষ্ট্রের সেনাবাহিনীর ১৪৩ ফিল্ড আর্টিলারি হিসেবে দায়িত্ব পালন করেন।   চলচ্চিত্র ক্যালহার্নের চলচ্চিত্র কর্মজীবন শুরু হয় ১৯২০-এর দশকের শুরুর দিকে পরিচালক লুইস ওয়েবারের নির্বাক চলচ্চিত্র দিয়ে, যার মধ্যে উল্লেখযোগ্য ছিল দ্য ব্লট (১৯২১)। ১৯২১ সালে এক সংবাদপত্রের মন্তব্য ছিল, "তারকা খ্যাতিতে নতুন আগমন ঘটেছে লুইস ক্যালহার্নের, যিনি লস অ্যাঞ্জেলেসের মরস্কো স্টক কোম্পানিতে কাজ করতেন, মিস ওয়েবার তাকে হোয়াট্‌স ওর্থ হোয়াইল? চলচ্চিত্রে যুক্ত করে তার থেকে কেন্দ্রীয় অভিনেতার কাজ বের করে এনেছেন।"   তথ্যসূত্র  বহিঃসংযোগ         বিষয়শ্রেণী:১৮৯৫-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:প্রথম বিশ্বযুদ্ধের মার্কিন সেনা কর্মকর্তা বিষয়শ্রেণী:ব্রুকলিনের ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:হলিউড ফরেভার সিমেট্রিতে সমাধিস্ত বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:মার্কিন নাস্তিক
thumbnail|গুডিলোভার গ্রামদেবী মুত্যলাম্মা thumb|220px|ধর্মঠাকুরের পূজাস্থান, বাঁকুড়া জেলা, পশ্চিমবঙ্গ গ্রামদেবতা (দেবনাগরী: ग्रामदेवता; অর্থাৎ "গ্রামের রক্ষাকর্তা দেবতা") হলেন ভারতের গ্রামাঞ্চলে পূজিত গ্রামের রক্ষাকর্তা দেবতা। অধিকাংশ ক্ষেত্রে গ্রামদেবতারা দেবী হলেও, কয়েকটি ক্ষেত্রে উল্লেখযোগ্য ব্যতিক্রমও লক্ষিত হয়। পশ্চিমবঙ্গের রাঢ় অঞ্চলে পূজিত গ্রামদেবতা ধর্মঠাকুর হলেন পুরুষ গ্রামদেবতার একটি উল্লেখযোগ্য নিদর্শন। অপর এক উদাহরণ হল গ্রামীণ মহারাষ্ট্রের গ্রামদেবতা "ভৈরবর" (শিবের ভয়ংকর রূপ কালভৈরব)। গ্রামের রক্ষাকর্ত্রী দেবী হিসেবে গ্রামদেবীর পূজা দক্ষিণ ভারতে বিশেষভাবে প্রচলিত।   উৎস   দক্ষিণ এশিয়ায় "মাতৃকাদেবী" ধারণাটির প্রথম উদাহরণ পাওয়া গিয়েছে মেহেরগড়ে। এটি খ্রিস্টপূর্ব চতুর্থ সহস্রাব্দের পোড়ামাটির নারীমূর্তি। মনে করা হয় যে এই পুত্তলিকাগুলিই "মাতৃকাদেবী"-র প্রতীক ছিল। খ্রিস্টপূর্ব তৃতীয়-দ্বিতীয় সহস্রাব্দে হরপ্পা সভ্যতার ক্ষেত্রগুলি থেকেও অনুরূপ মূর্তি পাওয়া গিয়েছে। একটি মূর্তিতে দেখা যায়, এক নারীর গর্ভ থেকে একটি বৃক্ষ উদ্গত হচ্ছে এবং এক বৃক্ষে উপবিষ্ট এক নারীকে (সম্ভবত দেবী) অন্য এক নারী পূজা করছেন। দ্বিতীয় মূর্তিটির নিচের অংশে আরও সাত নারীকে দেখা যায়। কৃষিকার্যের সঙ্গে হরপ্পাবাসীদের সম্পর্কের সূত্রে মনে করা হয়, সেই যুগে ভূদেবী ধারণাটিও অনেকটা আজকের মতোই ছিল। পশ্চিমবঙ্গের দক্ষিণ-পূর্বাঞ্চলে চন্দ্রকেতুগড়ে প্রাপ্ত একটি পোড়ামাটির টুকরোয় এক গ্রামদেবীকে পূজার দৃশ্য পাওয়া যায়। এই ফলকটি খ্রিস্টপূর্ব প্রথম শতাব্দীর। এই ফলকে রৌদ্রনিবারক ছাতা হাতে এক মূর্তি দেখা যায় (সম্ভবত দেবী), যাঁকে পূজা করা হচ্ছে মাটির পাত্র, ফল, ফুল ও অন্যান্য সামগ্রী দিয়ে। আজও গ্রামদেবীদের এইভাবেই পূজা করা হয়। গ্রামদেবতা-সংক্রান্ত আরেকটি বহুল-প্রচলিত মূর্তিকল্প হল "সপ্তমাতৃকা"র মূর্তি। খ্রিস্টীয় প্রথম শতাব্দীতে মহাভারতের পরবর্তী স্তরগুলিতে এই জাতীয় দেবীর প্রথম উল্লেখ পাওয়া যায়। বেদে সপ্তমাতৃকার উল্লেখ না থাকায় এই দেবীদের অবৈদিক উৎস থেকে উৎসারিত বলে মনে করা হয়। উর্বরতার দেবীদের পাশাপাশি আছেন বিভিন্ন রোগারোগ্যকারী দেবী। এঁদের মধ্যে এমন কিছু দেবী আছেন যাঁদের শারীরিক বৈশিষ্ট্যগুলি ভয়ংকর। মারিয়াম্মান ও মাতা এই জাতীয় দেবীর উদাহরণ। হরপ্পার যুগে এই জাতীয় ভয়ংকরী দেবীর চুলে অস্ত্র সজ্জিত থাকত। অনুরূপভাবে খ্রিস্টপূর্ব প্রথম শতাব্দী থেকে খ্রিস্টীয় প্রথম শতাব্দীর মধ্যে দুর্গার ন্যায় দেবীরা পৌরাণিক হিন্দুধর্মে মিশে যান।  উদাহরণ  কসবা গণপতি হলেন পুণে শহরের গ্রামদেবতা।  ব্রহ্মনাথ হলেন বীদ খুর্দ গ্রামের গ্রামদেবতা।  মুম্বা দেবী হলেন মুম্বই শহরের রক্ষাকর্ত্রী দেবী।  নুকালাম্মা হলেন অনকাপল্লী শহরের গ্রামদেবতা।  ধর্মঠাকুর পশ্চিমবঙ্গের রাঢ় অঞ্চলের অনেক গ্রামের গ্রামদেবতা।  সিপারিয়া মাই হলেন ত্রিনিদাদ ও টোবাগোর সিপারিয়ার গ্রামদেবী।  শ্রীলঙ্কান তামিলদের গ্রামদেবতা  দক্ষিণ ভারতের গ্রামদেবতা  জাথেরা বা ঢোক হলেন হরিয়াণা, পাঞ্জাব, পশ্চিম উত্তরপ্রদেশ ও রাজস্থানের গ্রামদেবতা।  চিত্রশালা   তথ্যসূত্র   বিষয়শ্রেণী:হিন্দু লৌকিক দেবদেবী বিষয়শ্রেণী:রক্ষাকারী দেবতা বিষয়শ্রেণী:হিন্দু দেবদেবী
অর্ডার অব দ্যা স্টার অব ইন্ডিয়া হলো ব্রিটিশ ভারতে তৎকালীন শাসকগোষ্ঠী কর্তৃক স্থানীয় ভারতীয় প্রজা ও বিভিন্ন রাজ্যের যুবরাজদের মধ্যে বিশ্বস্ততা, ন্যায়পরায়ণতা ও মেধার সাথে ব্রিটিশ রাজের বিভিন্ন সাফল্যে অবদান রাখার স্বীকৃতি স্বরূপ প্রদত্ত সম্মানসূচক খেতাব।   ইতিহাস   রানী ভিক্টোরিয়া ২৩ ফেব্রুয়ারি ১৮৬৮ সালে রাজকীয় ঘোষণার মাধ্যমে এই খেতাব এর প্রচলন করেন, যার আনুষ্ঠিক সূচনা হয় ১৯৬১ সালের ২৫ জুনের এক গেজেট ঘোষণার মাধ্যমে।   উদ্দেশ্য  এই খেতাব প্রদানের উদ্দেশ্য সম্পর্কে ঘোষণাপত্রে বলা হয়: সম্মানসূচক খেতাব প্রদানের দ্বারা মেধা, ন্যায়পরায়ণতা ও বিশ্বস্ততাকে স্বতন্ত্র ভাবে চিহ্নিত করা যুবরাজদের নিকট একটি রীতিতে পরিণত হয়েছিলো, এ কারণেই অন্যদেরকে তার সমকক্ষ হওয়ার মতো করে তৈরি করার জন্য বিশিষ্ট সেবার স্বীকৃতি দেয়া যেতে পারে, যেনো তারা ভালো কাজে উৎসাহিত হয় এবং অন্যদের দ্বারা অনুকরণীয় হয়।   আরও দেখুন    নাইট।   তথ্যসূত্র   বিষয়শ্রেণী:১৮৬৮-এ প্রতিষ্ঠিত বিষয়শ্রেণী:খেতাব
ইসহাক সাম্ভলী (মাওলানা ইসহাক সাম্ভলী নামেও পরিচিত) ছিলেন একজন ভারতীয় রাজনীতিবিদ, স্বাধীনতা কর্মী, সাংবাদিক এবং উত্তর প্রদেশের আমরোহা সংসদীয় আসনের সংসদ সদস্য। ভারতের স্বাধীনতা আন্দোলনের সময় তিনি দুবার কারাবরণ করেছিলেন। তিনি ভারতের কমিউনিস্ট পার্টির সাথে যুক্ত ছিলেন এবং চতুর্থ লোকসভা ও পঞ্চম লোকসভা নির্বাচনের সময় দু'বার সংসদ সদস্য হিসাবে দায়িত্ব পালন করেছিলেন।    রাজনীতি  তিনি তার রাজনৈতিক শিক্ষা দারুল উলুম দেওবন্দ এবং লখনউ বিশ্ববিদ্যালয়ে অর্জন করেছিলেন । তিনি প্রথমে ভারতীয় জাতীয় কংগ্রেস, কিষাণ মজদুর প্রজা পার্টি এবং প্রজা সমাজতান্ত্রিক দলের সাথে যুক্ত ছিলেন এবং ১৯৩৭ সালে কংগ্রেসের সাধারণ সম্পাদক এবং ১৯৪৫ সালে কংগ্রেস কমিটি দেওবন্দের দায়িত্ব পালন করেছিলেন। ভারতের স্বাধীনতা আন্দোলনের সময় তিনি দুবার কারাবরণ করেছিলেন। ১৯৬৮ থেকে ১৯৭১ সাল পর্যন্ত তিনি জমিয়ত উলামায়ে হিন্দ উত্তর প্রদেশের সদস্য ছিলেন।    ব্যক্তিগত জীবন  তিনি ১৯২১ সালের ৬ অক্টোবর মুজাফফরনগরের থানাভবনে জন্মগ্রহণ করেন। তার পিতা হলেন মাওলানা আহমদ হাসান। ১৯৫৩ সালের জুনে নাজমা বেগমের সাথে তার বিয়ে হয়। তার দুই কন্যা ও দুই পুত্র ছিল।    আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:উত্তরপ্রদেশের রাজনীতিবিদ বিষয়শ্রেণী:উত্তরপ্রদেশের ব্যক্তি বিষয়শ্রেণী:১৯২১-এ জন্ম বিষয়শ্রেণী:পঞ্চম লোকসভার সদস্য বিষয়শ্রেণী:মৃত্যুর সাল অনুপস্থিত বিষয়শ্রেণী:চতুর্থ লোকসভার সদস্য বিষয়শ্রেণী:দেওবন্দি ব্যক্তি বিষয়শ্রেণী:১৯শ শতাব্দীর ভারতীয় রাজনীতিবিদ বিষয়শ্রেণী:মজঃফরনগর জেলার ব্যক্তি বিষয়শ্রেণী:১৯৯৯-এ মৃত্যু বিষয়শ্রেণী:উত্তরপ্রদেশের ভারতের কমিউনিস্ট পার্টির রাজনীতিবিদ
রেজওয়ানুল হক ইদু চৌধুরী (১৯৩০-২৫ মে ১৯৯৪) বাংলাদেশের ঠাকুরগাঁও জেলার রাজনীতিবিদ, ঠাকুরগাঁও-১ আসনের সংসদ সদস্য ও বাংলাদেশের সমাজকল্যাণ মন্ত্রীছিলেন।   জন্ম ও প্রাথমিক জীবন  রেজওয়ানুল হক ইদু চৌধুরী ১৯৩০ সালে ঠাকুরগাঁও সদর উপজেলার বালিয়া ইউনিয়নের ছোট বালিয়া গ্রামে জন্ম গ্রহণ করেন। তার পিতা রমজান আলী চৌধুরী এবং মাতা ফজিলাতুন্নেসা।   রাজনৈতিক ও কর্মজীবন  রেজওয়ানুল হক ইদু চৌধুরী ১৯৫৭ সালে ন্যাশনাল আওয়ামী পার্টির রাজনীতিতে যুক্ত হয়ে দিনাজপুর জেলা শাখার সভাপতি এবং দিনাজপুর জেলা কৃষক সমিতির সভাপতি হিসেবে দায়িত্ব পালন করেন। ১৯৭১ সালের বাংলাদেশের স্বাধীনতা যুদ্ধে তার সক্রিয় অংশগ্রহণ ছিল। ১৮ ফেব্রুয়ারি ১৯৭৯ সালে অনুষ্ঠিত দ্বিতীয় জাতীয় সংসদে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ জাতীয়তাবাদী দলের মনোনয়নে নির্বাচিত সংসদ সদস্য। এরপর ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদের নির্বাচনে ঠাকুরগাঁও-১ আসন থেকে জাতীয় পার্টির মনোনয়নে সংসদ সদস্য নির্বাচিত হন। তিনি ১৯৮৮-১৯৯০ সাল পর্যন্ত গণপ্রজাতন্ত্রী বাংলাদেশ সরকারের সমাজকল্যাণ মন্ত্রী হিসেবে দায়িত্ব পালন করেন।   পারিবারিক জীবন  তার পিতা রমজান আলী চৌধুরী জমিদার ছিলেন। পিতামহ মেহের বকস্ চৌধুরীও জমিদার ছিলেন ও বালিয়া চৌধুরী বংশের প্রতিষ্ঠাতা। তিনি ৪ ডিসেম্বর ১৯৫৯ সালে তেভাগা আন্দোলনের কৃষকনেতা হাজী মোহাম্মদ দানেশের কন্যা সুলতানা রেজওয়ান চৌধুরী সাথে বিবাহবন্ধনে আবদ্ধ হন। যিনি সংরক্ষিত মহিলা আসন-১ থেকে ১৯৮৬–১৯৮৮ মেয়াদে সংসদ সদস্য ছিলেন। বড় ছেলে সুলতানুল ফেরদৌস নম্র ব্যবসায়ী ও জেলা বিএনপির সহসভাপতি ঠাকুরগাঁও সদর উপজেলা পরিষদের চেয়ারম্যান ছিলেন ছোট ছেলে সুলতান উল নায়ীম শুভ চৌধুরী ব্যবসায়ী।  তার চাচাতো ভাই নুরুল হক চৌধুরী (১৯০২-১৯৮৭) ছিলেন দুই বারের নির্বাচিত পাকিস্তান জাতীয় পরিষদ সদস্য(এম.এন.এ) সেই সাথে পার্লামেন্টারি সেক্রেটারি এবং ঠাকুরগাঁও পৌরসভার প্রতিষ্ঠাতা চেয়ারম্যান। এছাড়া নুরুল হক চৌধুরী দিনাজপুর জেলা বোর্ডের সহসভাপতি ও আইনজীবী ছিলেন।   মৃত্যু  রেজওয়ানুল হক ইদু চৌধুরী ২৫ মে  ১৯৯৪ সালে মৃত্যুবরণ করেন।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:ঠাকুরগাঁও জেলার রাজনীতিবিদ বিষয়শ্রেণী:বাংলাদেশের সমাজকল্যাণ মন্ত্রী বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ঠাকুরগাঁও জেলার ব্যক্তি
সুইডেন আধুনিক অলিম্পিক গেমসের শুরু থেকে ১৯০৬ গ্রীষ্মকালীন অলিম্পিক বাদে সকল গ্রীষ্মকালীন গেমস এবং শীতকালীন গেমসে অংশগ্রহণ করেছে। তবে সুইডেন ১৯০৬ এথেন্স অলিম্পিকেও অংশগ্রহণ করেছিল, যা আইওসি কর্তৃক স্বীকৃতি পায়নি।  সুইডিশ ক্রীড়াবিদগন গ্রীষ্মকালীন অলিম্পিক গেমসে ৪৮৩টি এবং শীতকালীন অলিম্পিক গেমসে ১৪৪টি পদক জিতেছে।  সুইডেনে আন্তর্জাতিক অলিম্পিক কমিটির প্রতিনিধিত্বকারী সংগঠন সুইডিশ অলিম্পিক কমিটি ১৯১৩ সালে গঠিত হয়।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ১  ০  ০  ০  ০  –   ১০  ০  ০  ১  ১  ২০   অংশগ্রহণ করেনি   ১৬৮  ৮  ৬  ১১  ২৫ ৩   ৪৪৪  ২৪  ২৪  ১৭  ৬৫ ২   ২৬০  ১৯  ২০  ২৫  ৬৪ ২   ১৫৯  ৪  ১৩  ১২  ২৯  ৮   ১০০  ৭  ৬  ১২  ২৫  ৪   ৮১  ৯  ৫  ৯  ২৩  ৪   ১৭১  ৬  ৫  ৯  ২০  ৭   ১৮১  ১৬  ১১  ১৭  ৪৪  ২   ২০৬  ১২  ১৩  ১০  ৩৫  ৪   ৮৮  ৮  ৫  ৬  ১৯  ৬   ১৩৪  ১  ২  ৩  ৬  ১৬   ৯৪  ২  ২  ৪  ৮  ১৭   ১০০  ২  ১  ১  ৪  ২০   ১৩১  ৪  ৬  ৬  ১৬  ১১   ১১৬  ৪  ১  ০  ৫  ১২   ১৪৫  ৩  ৩  ৬  ১২  ১১   ১৭৪  ২  ১১  ৬  ১৯  ১৬   ১৮৫  ০  ৪  ৭  ১১  ৩২   ১৮৭  ১  ৭  ৪  ১২  ২৭   ১৭৭  ২  ৪  ২  ৮  ২৯   ১৫০  ৪  ৫  ৩  ১২  ১৮   ১১৫  ৪  ২  ১  ৭  ১৯   ১৩৪  ০  ৪  ১  ৫  ৫৫   ১৩৪  ১  ৪  ৩  ৮  ৩৭                         সর্বমোট  ১৪৩  ১৬৪  ১৭৬  ৪৮৩  ১০   Medals by Winter Games  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ৩১  ১  ১  ০  ২  ৭   ২৪  ২  ২  ১  ৫ ৩   ১২  ১  ২  ০  ৩ ৩   ৩২  ২  ২  ৩  ৭ ৩   ৪৩  ৪  ৩  ৩  ১০ ১   ৬৫  ০  ০  ৪  ৪  ১০   ৫৮  ২  ৪  ৪  ১০  ৫   ৪৭  ৩  ২  ২  ৭  ৫   ৫৭  ৩  ৩  ১  ৭  ৭   ৬৮  ৩  ২  ৩  ৮  ৭   ৫৮  ১  ১  ২  ৪  ১০   ৩৯  ০  ০  ২  ২  ১৪   ৬১  ৩  ০  ১  ৪  ৫   ৬০  ৪  ২  ২  ৮  ৫   ৬৭  ৪  ০  ২  ৬  ৫   ৭৩  ১  ০  ৩  ৪  ১৩   ৮৪  ২  ১  ০  ৩  ১০   ৯৯  ০  ২  ১  ৩  ১৭   ১০২  ০  ২  ৫  ৭  ১৯   ১০৬  ৭  ২  ৫  ১৪  ৬   ১০৬  ৫  ২  ৪  ১১  ৭   ১০৬  ২  ৭  ৬   ১৫  ১৪                        সর্বমোট  ৫০  ৪০  ৫৪  ১৪৪  ৭   গ্রীষ্মকালীন ক্রীড়া অনুযায়ী পদক  Rank   ২৮  ২৭  ২৯  ৮৪  ৩   ১৯  ২১  ৪১  ৮১  ১১   ১৭  ১১  ১৪  ৪২  ২   ১৫  ২৩  ১৮  ৫৬  ৪   ১৫  ১১  ৪  ৩০  ৪   ১০  ১২  ১৩  ৩৫  ৭   ৯  ৭  ৫  ২১  ২   ৮  ১৪  ১৩  ৩৫  ১১   ৬  ৮  ৭  ২১  ৩   ৫  ২  ১  ৮  ১৬   ৩  ৪  ৮  ১৫  ১৬   ২  ৩  ২  ৭  ১৫   ১  ১  ১  ৩  ৩   ১  ০  ২  ৩  ১৪   ১  ০  ০  ১  ৩   ০  5  ৬  ১১  ৪২   ০  ৪  ০  ৪  ৮   ০  ৩  ৫  ৮  ১৮   ০  ২  ০  ২  ১৫   ০  ২  ০  ২  ৩৫   ০  ১  ২  ৩  ১২   ০  ১  ০  ১  ৮   ০  ০  ৪  ৪  ৫২ সর্বমোট*  ১৪০  ১৬২  ১৭৫ ৪৭৭  ১০ *This table does not include six medals – three gold, two silver, and one bronze – awarded in the ১৯০৮ and ১৯২০ figure skating events.   শীতকালীন ক্রীড়া অনুযায়ী পদক  অব.   ২৯  ২২ ২৩  ৭৪  ২   ৭  ৪  ৫  ১৬  ৯   ৫  ৩  ২  ১০  ৬   ৫  ২  ৯  ১৬  ৮   ৩  ১  ৬  ১০  ৮   ২  ৪  ৫  ১১  ৪   ২  ২  ২  ৬  ২   ০  ১  ১  ২  ১৩   ০  ১  ১  ২  ১৩   ০  ১  ১  ২  ১৪   ০  ১  ০  ১  ১২ সর্বমোট*  ৫৩  ৪২  ৫৫  ১৫০  ৭ *This table includes six medals – three gold, two silver, and one bronze – awarded in the ১৯০৮ and ১৯২০ figure skating events.   বহিঃসংযোগ
thumb|ভারতীয় অভিনেত্রী অঞ্জনা সুখানী গোটা পাত্তি সূচিকর্মের সাথে একটি বিবাহের লেহেঙ্গা পরিধান করেছেন, যা ভারতীয় উপমহাদেশ জুড়ে বিবাহের সময় ব্যাপকভাবে পরিধেয়। লেহেঙ্গা, লেহঙ্গা বা ল্যাঙ্গা (ঘাগরা, চানিয়া, পাভাদাই বা লাছা নামেও পরিচিত) হলো ভারতীয় উপমহাদেশের মহিলাদেরFashions from India - Tom Tierney  পরিধেয় গোড়ালি পর্যন্ত দৈর্ঘ্যের স্কার্টের একটি রূপ, যা ভারতীয় উপমহাদেশে বিশেষত- ভারতের হিন্দি বলয় অঞ্চলে  পরা হয়। লেহেঙ্গা সাজাতে বিভিন্ন ধরন এবং সূচিকর্মের শৈলী ব্যবহৃত হয়। গোটা পাত্তি সূচিকর্ম প্রায়শই উৎসব এবং বিবাহের জন্য ব্যবহৃত হয়। লেহেঙ্গা কখনও কখনও ঘাগরা চোলি বা ল্যাঙ্গা ভোনির নীচের অংশ হিসাবে পরিধান করা হয়।   বিভিন্নতা   ঘাগরি  ঘাগরিটি একটি ছয় ফুট দীর্ঘ চাপা স্কার্ট, মূল অন্তরীয়র সমান দৈর্ঘ্যবিশিষ্ট। লেহেঙ্গার এই ধরনটি আজও ব্যবহৃত হয়, এবং ভারতে জৈন নানরা এটি পরে থাকেন।   এ-লাইন  এ-লাইন লেহেঙ্গায় একটি এ-লাইন স্কার্ট এবং পাড় রয়েছে এবং এর আকারের জন্য এটির নামকরণ করা হয়েছে, যা ইংরেজি অক্ষর "A" এর অনুরূপ। স্কার্টটি কোমরের দিকে আঁটসাঁট হয়ে থাকে এবং নীচের দিকে ছড়িয়ে যায়।    প্রসারিত  একটি প্রসারিত বা গোলাকার লেহেঙ্গার একটি গোল স্কার্ট রয়েছে যেটিতে কয়েকটি স্তরযুক্ত করে পরিমাণ বৃদ্ধি করা হতে পারে।   দ্বিগুণ প্রসারিত  একটি দ্বিগুণ প্রসারিত লেহেঙ্গা হল এক ধরনের বহু-স্তরযুক্ত ক্যান-ক্যান-স্কার্ট যেটি অতিরিক্ত প্রসারিত এবং অধিক পরিমানযুক্ত।   মারমেইড  একটি মারমেইড লেহেঙ্গা, যা ফিশটেল বা ট্রাম্পেট হিসাবেও পরিচিত, মাছের লেজের সাথে সাদৃশ্যপূর্ণ। এই ধরনটি কোমর থেকে হাঁটু পর্যন্ত আঁটভাবে লাগানো, তারপরে নিচের দিকে ছড়িয়ে যায়।   প্যানেলড  একটি প্যানেলযুক্ত লেহেঙ্গার কাপড়ের বেশ কয়েকটি অনুভূমিক প্যানেল একসাথে সেলাই করে প্রসারণ করা হয়, যেটি একটি পূর্ণাঙ্গ স্কার্ট হয়। অনুভূমিক প্যানেলগুলি একই বা বিভিন্ন আকারের এবং আকৃ্তির হতে পারে।  শারারা  একটি শারারা লেহেঙ্গা পাভাদাই, ল্যাঙ্গা দেওয়ানি, ল্যাঙ্গা ভোনি বা অর্ধ শাড়ি হিসাবেও পরিচিত। এটিতে পালাজ্জো নামক বৃহৎ আকারের প্রসারিত প্যান্ট রয়েছে। অন্ধ্র প্রদেশ এবং কর্ণাটকে এটি ল্যাঙ্গা ভোনির অংশ। এটি দক্ষিণ ভারতে সাধারণত ওড়না কোমরে জড়িয়ে এবং শাড়ির মতো কাঁধে ঝুলিয়ে পরা হয়।   সোজা একটি সোজা লেহেঙ্গায় কোনও স্তর ছাড়াই একটি সরল গঠন থাকে, কখনও কখনও এতে সহজে চলাচলের জন্য পাশের দিকে চেরা থাকে। এই ধরনটি বিশেষ অনুষ্ঠানে পরিধান করা হয়।   ট্রেইল  একটি ট্রেইল লেহেঙ্গায় ট্রেইল তৈরির জন্য স্কার্টটির পিছনের অংশের সাথে কাপড়ের অতিরিক্ত অংশ যুক্ত থাকে।   তথ্যসূত্র   বিষয়শ্রেণী:ভারতীয় পোশাক বিষয়শ্রেণী:ইসলামি পোশাক (নারী) বিষয়শ্রেণী:ভারতীয় বিয়ের পোশাক বিষয়শ্রেণী:নারীদের পোশাক বিষয়শ্রেণী:এশীয় পোশাকের ইতিহাস
প্রোভিটামিন হলো এমন একটি পদার্থ যা শরীরের মধ্যে ভিটামিনে রূপান্তরিত হতে পারে। অনেক সময় প্রিভিটামিন শব্দটি প্রোভিটামিনের একটি প্রতিশব্দ হিসেবে ব্যবহৃত হয়।  "প্রোভিটামিন" শব্দটি তখনই ব্যবহার করা হয় যখন ভিটামিনের ক্রিয়াকলাপের সাথে কোনও পদার্থের কর্মপদ্ধতির সাদৃশ্য পাওয়া যায়। উক্ত পদার্থটি স্বাভাবিক বিপাকীয় প্রক্রিয়া দ্বারা একটি সক্রিয় রূপে রূপান্তরিত হয়। প্রোভিটামিনের কিছু উদাহরণ হলো হল:   "প্রোভিটামিন এ" হলো β-ক্যারোটিনের একটি নাম, যার রেটিনলের (ভিটামিন এ) জৈবিক ক্রিয়াকলাপ দেহে β-ক্যারোটিনকে রেটিনলে রূপান্তর করতে একটি এনজাইম ব্যবহার করে। অন্যান্য ক্ষেত্রে, β-ক্যারোটিন এবং রেটিনল উভয়ই ভিটামিন এ এর বিভিন্ন রূপ (ভিটামার) হিসাবে বিবেচিত হয়।   "প্রোভিটামিন B5" হলো প্যানথেনলের একটি নাম, যা ভিটামিন বি 5 থেকে প্যানটোথেনিক এসিড হিসেবে শরীরে সংশ্লেষণ করা যেতে পারে।  মেনাডিয়ন হলো ভিটামিন কে এর একটি সিন্থেটিক প্রোভিটামিন।  ভিটামিন ডি এর প্রোভিটামিন ডি 2 হলো আর্গোস্টেরল এবং প্রোভিটামিন ডি 3। এগুলো অতিবেগুনী রশ্মির মাধ্যমে ভিটামিন ডি-তে রূপান্তরিত হয় মানবদেহ প্রাকৃতিকভাবেই প্রোভিটামিন ডি 3 উৎপাদন করে।   তথ্যসূত্র   বিষয়শ্রেণী:ভিটামিন
thumb|১৪ এপ্রিল ২০২০, সম্প্রসারিত লকডাউনের সময়, নিশুল্ক দু বেলার খাবার পেতে বেকার ও আটকে পড়া অভিবাসী কর্মী সামাজিক দূরত্বে দাঁড়িয়ে।  ভারতের দিল্লি রাজ্যে ২০১৯-২০ করোনাভাইরাস বৈশ্বিক মহামারিতে প্রথম সংক্রমণের ঘটনাটি ২০২০ সালের ২ মার্চ ঘটেছিল এবং দিল্লি সহ ভারতবর্ষ লকডাউনে রয়েছে।   অনুসারে  মোট সংক্রামিত ব্যক্তির সংখ্যা   জন যার মধ্যে  জনের মৃত্যু হয়েছে এবং  জন সুস্থ হয়ে গেছে।   ২০২০ সালের ২২  মার্চ প্রধানমন্ত্রীর নির্দেশে দিল্লি সহ  ভারতের ৭৫ টি জেলা সহ জনতা কার্ফু  নামক ১৪ ঘণ্টার স্বেচ্ছা কার্ফু পালন করেছিল।Helen Regan, Esha Mitra Swati Gupta, Millions in India under coronavirus lockdown as major cities restrict daily life, CNN, 23 March 2020 এরপর প্রধানমন্ত্রী ২৪ মার্চ থেকে ২১ দিন দেশব্যাপী লকডাউন করার নির্দেশ দেন।  উত্তরপ্রদেশ এবং বিহার থেকে কয়েক হাজার অভিবাসী ২০২০ সালের ২৯ মার্চ আনন্দ বিহার বাস স্টেশনে জড়ো হয়েছিল।  নিজামুদ্দিন এলাকার আলমী মারকাজ বাংলেওয়ালি মসজিদে এক ধর্মীয় সমাবেশে ২০০ জনেরও বেশি লোক, সংক্রামিত ব্যক্তিদের সাথে যোগাযোগের সন্দেহের পরে তাদের সম্ভাব্য সংক্রমণ নিস্ক্রিয়করণের জন্য  পৃথক করা হয়েছিল। লকডাউনের সময় মারকাজে বিদেশীসহ ১৩০০ তাবলিগকে আটকে থাকতে দেখা গেছে। ] ২০২০ সালের ২০ এপ্রিল, দিল্লি হাইকোর্ট, দিল্লির মুখ্যমন্ত্রী ও সরকারের বিরুদ্ধে এক আবেদনকারীর আবেদন খারিজ করে দিয়েছে যাতে সে জানিয়েছিল যে দিল্লির মুখ্যমন্ত্রী এবং সরকার, কোভিড -১৯ এর কিছু ঘটনা "তাবলিগ" এর অধীনে শ্রেণিবদ্ধকরণ করে ডাব্লুএইচওর নির্দেশিকা লঙ্ঘন করছে তাই দিল্লি সরকারকে থেকে এই  শ্রেণিবদ্ধ্ধকরণ করা থেকে বিরত করতে হবে। ২০২০ সালের ২৮ মার্চ লকডাউন এবং যানবাহনের চলাচলে হ্রাসের পরে দিল্লির বায়ু মানের সূচকটি উন্নত হয়েছিল বলে জানা গেছে।  সময়রেখা  কোভিড-১৯ পরীক্ষা   অনুসারে, দিল্লিতে   জনের কোভিড-১৯ পরীক্ষা করা হয়েছে, যাতে মোট আক্রান্তের সংখ্যা  জন।  সরকারের প্রতিক্রিয়া বন্ধ এবং বিধিনিষেধ ১২ মার্চ, দিল্লির মুখ্যমন্ত্রী অরবিন্দ কেজরিওয়াল কোভিড -১৯ কে দিল্লিতে মহামারি হিসাবে ঘোষণা করেছিলেন। এই ঘটনাটি, মহামারি রোগ আইন ১৮৯৭ কে এই অঞ্চলটির জন্য প্রয়োগ যোগ্য করেছিল। স্কুল, কলেজ ও সিনেমা হলগুলি ৩১ মার্চ অবধি বন্ধ রাখার নির্দেশ দেওয়া হয়েছিল। অফিস এবং শপিংমল সহ অন্যান্য পাবলিক জায়গাগুলি বাধ্যতামূলকভাবে জীবাণুমুক্ত করতে হয়েছিল। কেজরিওয়াল জনগণকে জনসমাবেশ থেকে দূরে থাকার পরামর্শ দিয়েছিলেন।.Kejriwal declares coronavirus epidemic in Delhi, shuts schools and colleges, Business Standard, 12 March 2020.Coronavirus: Kejriwal shuts cinema halls, schools; orders offices to disinfect premises daily, Hindustan Times, 12 March 2020.   ভ্রমণ এবং প্রবেশের সীমাবদ্ধতা  মুখ্যমন্ত্রী অরবিন্দ কেজরিওয়াল ঘোষণা অনুসারে ২০২০ সালের ২৩ থেকে ৩১ মার্চ পর্যন্ত দিল্লি আসার সমস্ত অভ্যন্তরীণ / আন্তর্জাতিক ফ্লাইট স্থগিত করা হয়েছিল। তথ্যসূত্র  আরও দেখুন   ২০২০ ভারতে করোনাভাইরাসের বৈশ্বিক মহামারি  ২০২০ ভারতে করোনাভাইরাসের বৈশ্বিক মহামারিজনিত লকডাউন  দিল্লি বিষয়শ্রেণী:২০২০-এর দশকে দিল্লি বিষয়শ্রেণী:Health in Delhi বিষয়শ্রেণী:দিল্লিতে বিপর্যয় বিষয়শ্রেণী:২০২০-এ ভারত বিষয়শ্রেণী:২০২১-এ ভারত
জগন্নাথ মাহতো ভারতের ঝাড়খণ্ডের একজন রাজনীতিবিদ এবং মন্ত্রিপরিষদ মন্ত্রী। তিনি ডুমরি আসন http://indiatoday.intoday.in/story/jharkhand-mla-jagannath-mahto-faces-the-law-on-kangaroo-court/1/128238.htmlhttp://www.telegraphindia.com/1150709/jsp/jharkhand/story_30401.jsp#.VqrOrPl97IU থেকে ঝাড়খণ্ড মুক্তি মোর্চার সদস্য হিসাবে বিধায়ক নির্বাচিত হয়ে কেন্দ্রের প্রতিনিধিত্ব করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিধানসভার সদস্য বিষয়শ্রেণী:ঝাড়খণ্ড মুক্তি মোর্চার রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৬৭-এ জন্ম বিষয়শ্রেণী:২০২৩-এ মৃত্যু বিষয়শ্রেণী:ঝাড়খণ্ড বিধানসভার সদস্য ২০০৫-২০০৯ বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:ঝাড়খণ্ড বিধানসভার সদস্য ২০০৯-২০১৪ বিষয়শ্রেণী:ঝাড়খণ্ড বিধানসভার সদস্য ২০১৪-২০১৯ বিষয়শ্রেণী:ঝাড়খণ্ড বিধানসভার সদস্য ২০১৯-২০২৪
আমির হোসেন খান একজন বাংলাদেশী পদার্থবিজ্ঞানী, শিক্ষাবিদ, লেখক ও অধ্যাপক ছিলেন। তিনি দীর্ঘদিন জাহাঙ্গীরনগর বিশ্ববিদ্যালয়ে অধ্যাপক হিসেবে এবং কুমিল্লা বিশ্ববিদ্যালয়ের উপাচার্য হিসেবে দায়িত্ব পালন করেছেন। উচ্চমাধ্যমিক স্তরের পদার্থবিজ্ঞান পাঠ্যপুস্তক রচনা করে তিনি খ্যাতি অর্জন করেন।   কর্মজীবন  আমির হোসেন খান জাহাঙ্গীরনগর বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন। ১৯৯৯ সালে তিনি বিশ্ববিদ্যালয়টির ছাত্র কল্যাণ ও কাউন্সেলিং কেন্দ্রের পরিচালক নিযুক্ত হন। ২০০৯ সালের ২৩ নভেম্বর বাংলাদেশের তৎকালীন রাষ্ট্রপতি তাকে কুমিল্লা বিশ্ববিদ্যালয়ের উপাচার্য নিযুক্ত করেন। ২০১৩ সালের ২২ নভেম্বর পর্যন্ত তিনি এ দায়িত্ব পালন করেন এবং এরপর আলী আশরাফ তার স্থলাভিষিক্ত হন। তিনি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ডের একজন সদস্য ছিলেন।  উচ্চ মাধ্যমিক স্তরের শিক্ষার্থীদের জন্য তিনি মোহাম্মদ ইসহাক ও মো. নজরুল ইসলামের সাথে যৌথভাবে পদার্থবিজ্ঞান ১ম ও ২য় পত্রের পাঠ্যপুস্তক রচনা করেন।   ব্যক্তিগত জীবন  আমির হোসেন খানের গ্রামের বাড়ি মুন্সীগঞ্জ জেলায়। তিনি এক ছেলে ও এক মেয়ের জনক। তার ছেলে আসিফ হোসেন খান একজন অধ্যাপক। তার মেয়ে রিসালা তাসিন খান জাহাঙ্গীরনগর বিশ্ববিদ্যালয়ের আই.আই. টি এর অধ্যাপক।   মৃত্যু  আমির হোসেন খান ২০২৪ সালের ১৪ মার্চ নিউমোনিয়ায় আক্রান্ত হয়ে ঢাকার স্কয়ার হাসপাতালে মৃত্যুবরণ করেন। তিনি হৃদরোগে আক্রান্ত ছিলেন। জাহাঙ্গীরনগর বিশ্ববিদ্যালয় মাঠে ও অরুণা পল্লী জামে মসজিদে জানাজা শেষে তাকে অরুণা পল্লী কবরস্থানে দাফন করা হয়।   আরও দেখুন   এমরান কবির চৌধুরী  সরোজ কান্তি সিংহ হাজারী   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০২৪-এ মৃত্যু বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:বাংলাদেশী মুসলিম বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:বাংলাদেশী বিজ্ঞান লেখক বিষয়শ্রেণী:কুমিল্লা বিশ্ববিদ্যালয়ের উপাচার্য বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:বাংলাদেশী পাঠ্যপুস্তক লেখক
ভিসিয়ানা () ভারতের পাঞ্জাব রাজ্যের বাথিন্দা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ভিসিয়ানা শহরের জনসংখ্যা হল ৪৭৭৫ জন। এর মধ্যে পুরুষ ৫৯% এবং নারী ৪১%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে ভিসিয়ানা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর